
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 794 

- ' 12 Οκτωβρίου 1998 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία 
ζώνης παραλίας στην θέση «ΠΑΛΤΣΗ»της Κοινότη¬ 
τας Αργαλαστής, Νομού Μαγνησίας. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου οικισμού Λόφου 
Ν. Πιερίας Ο.Τ. 64. 


ΑΠ ΑΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. 1105691/7946/ΒΟ (1) 

Καθορισμός των ορίων του αιγιαλού και δημιουργία ζώ¬ 
νης παραλίας στην θέση «ΠΑΛΤΣΗ» της Κοινότητας 
Αργαλαστής, Νομού Μαγνησίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας», όπως τροποποι¬ 
ήθηκαν και συμπληρώθηκαν με τις διατάξεις: α) του άρ¬ 
θρου 13 του Ν. 1078/1980 και β) του άρθρου 23 του Ν. 
1337/1983. 

2. Τις διατάξεις της παρ. 9 του άρθρου 1 του Κεφαλαίου 
Β' της 0.208/181/26.4.1982 (ΦΕΚ 214/Β'/82) κοινής από- 
φασηςτων Υπουργών Προεδρίας Κυβερνήσεως και Οικο¬ 
νομικών «Αναμόρφωση Συλλογικών Οργάνων Γνωμοδοτι- 
κής και Αποφασιστικής Αρμοδιότητας του Υπουργείου 
Οικονομικών». 

3. Την από 5.5.1998 έκθεση της επιτροπής καθορισμού 
των ορίωντου αιγιαλού και παραλίας και θέσεων αμμολη- 
ψίας, που καθόρισε τα όρια του αιγιαλού και της παραλίας 
στην θέση «ΠΑΛΤΣΗ» της Κοινότητας Αργαλαστής, Ν 


Μαγνησίας και το από τον Φεβρουάριο 1997 τοπογραφι- 
κό διάγραμμα με κλίμακα 1:500 του πολιτιού μηχανικού 
Πέτρου Ευαγγελάτου που ελέχθηκε και θεωρήθηκε από 
τον Δημήτριο Ευθυμίου τοπογράφο μηχανικό της Κτημα¬ 
τικής Υπηρεσίας Ν. Μαγνησίας στις 5.5.1998 και συνο¬ 
δεύει την έκθεση της προαναφερόμενης επιτροπής. 

4 . Τη σύμφωνη γνώμη του Γενικού Επιτελείου Ναυτικού, 
που διατυπώθηκε στο αριθμ. 544.4/737/98/Σ.1146/ 

1 25.8.98 έγγραφό του. 

5. Την αρ. πρωτ. 1087903/1481/0006Β/28.8.97 απόφα¬ 
ση του Υπουργού Οικονομικών «Μεταβίβαση αρμοδιοτή¬ 
των του Υπουργού Οικονομικών στους Προϊσταμένους 
των Περιφερειακών Υπηρεσιών του Υπουργείου Οικονο¬ 
μικών, πλην Γ.Λ.Κ. και Γ.Χ.Κ.», αποφασίζουμε: 

1. Επικυρώνουμε την από 5.5.1998 έκθεση της επιτρο¬ 
πής καθορισμού των ορίων αιγιαλού και παραλίας και θέ¬ 
σεων αμμοληψίας, καθώς και το από τον Φεβρουάριο 
1997τοπογραφικό διάγραμμα που τη συνοδεύει, το οποίο 
συντάχθηκε από τον Πολιτικό μηχανικό Πέτρο Ευαγγελά- 
το, σε (1) πινακίδα με κλίμακα 1:500, ελέχθηκε και θεωρή¬ 
θηκε από τον Δημήτριο Ευθυμίου τοπογράφο μηχανικό 
της Κτηματικής Υπηρεσίας Ν. Μαγνησίας στις 5.5.1998, 
επί του οποίου η πιο πάνω επιτροπή καθόρισε, 
τα όρια του αιγιαλού με κόκκινη συνεχή πολυγωνική 
γραμμή, 1, 2, 3, 4.14, της οποίας οι κορυφές εξα¬ 

σφαλίζονται με συντεταγμένες του κρατικού τριγωνομε¬ 
τρικού δικτύου και, 

τα όρια της παραλίας με κίτρινη συνεχή πολυγωνική 

γραμμή 1', 2', 3', 4'.και 14 ', της οποίας οι πλευρές είναι 

παράλληλες της γραμμής αιγιαλού σε απόσταση σταθε¬ 
ρή 10.00 μ., 

τα όρια παλαιού αιγιαλού με μπλε συνεχή πολυγωνική 
γραμμή 6,1, II, III, IV, V, VI, VII, 11, της οποίας οι κορυφές ε¬ 
ξασφαλίζονται με συντεταγμένες του Κρατικού τριγωνο¬ 
μετρικού δικτύου. 

Η απόφαση αυτή με την έκθεση της επιτροπής και το 
διάγραμμα, να δημοσιευθούν στην Εφημερίδα της Κυ¬ 
βερνήσεως. 

Αθήνα, 23 Σεπτεμβρίου 1998 

Με εντολή Υπουργού 
Ο Γενικός Διευθυντής 
ΠΑΝ. ΠΙΛΑΤΗΣ 

ΕΚΘΕΣΗ 

Της Επιτροπής Καθορισμού των ορίων αιγιαλού, παρα¬ 
λίας, παλαιού αιγιαλού και θέσεων αμμοληψίας σύμφωνα 
με το άρθρο 100 του Π.Δ. 284/88. 

Καθορισμός για πρώτη φορά των ορίων αιγιαλού κ.λ.π. 
στη θέση «ΠΑΛΤΣΗ» της Κοινότητας Αργαλαστής Ν. Μα¬ 
γνησίας. 

Στο Βόλο σήμερα την 5.5.98 οι υπογεγραμμένοι: 

1. Ντόβας Χαράλαμπος Προϊστάμενος Κτηματικής Υ¬ 
πηρεσίας Ν. Μαγνησίας, ως Πρόεδρος. 

2. Βασιλόπουλος Ανδρέας, Λιμενάρχης Βόλου ως μέ¬ 
λος και 

3. Ευθυμίου Δημήτριος, Τοπογράφος Μηχανικός της 
Κτηματικής Υπηρεσίας ως μέλος, 

που αποτελούμε την επιτροπή καθορισμού των ορίων 
αιγιαλού, παραλίας και παλαιού αιγιαλού, σύμφωνα με το 
άρθρο 100 του Π.Δ/τος 284/88, και της αριθμ. 
1030435/569/0006Α/4.3.98 απόφασης συγκρότησης της 
επιτροπής του Γεν. Δ/ντή Δημ. Περιουσίας και Εθν. 
Κληρ/των, μετά από αυτοψία στην παραπάνω περιοχή 
στις 5.5.98 ύστερα από πρόσκληση του Προέδρου της ε¬ 
πιτροπής με το αριθμ. 703/4.5.98 έγγραφο, αφού λάβαμε 
υπόψη: 

1. Την από 21.4.97 αίτηση του Ιωάννη Ζαπάντη με την ο¬ 
ποία ζητείται ο καθορισμός του αιγιαλού και της παραλίας 
στην παραπάνω περιοχή. 

2. Τις διατάξεις των άρθρων του Α.Ν. 2344/40 «Περίαι- 
γιαλού και παραλίας», όπως τροποποιήθηκαν και συ¬ 
μπληρώθηκαν μεταγενέστερα και τη σχετική Δικαστική 
και Διοικητική Νομολογία. 

3. Το τοπογραφικό και υψομετρικό διάγραμμα της πα¬ 


ραπάνω περιοχής με κλίμακα 1:500, που συντάχθηκε τον 
Φεβρουάριο 1997 από τον πολιτικό μηχανικό Πέτρο Ευ- 
αγγελάτο, σε μία (1) πινακίδα και ελέχθηκε και θεωρήθη¬ 
κε από τον Δημήτριο Ευθυμίου, τοπογράφο μηχανικό της 
Κτηματικής Υπηρεσίας στις 5.5.98. 

4. Την αντίληψη που σχηματίστηκε από την επιτόπου 
αυτοψία για το πλάτος της βρεχομένης ζώνης της ξηράς 
και άλλων συναφών στοιχείων δηλαδή, την μορφολογία 
της περιοχής, την κατάσταση της ακτής και του θαλάσσι¬ 
ου χώρου, το ανάπτυγμα του πελάγους σε σχέση με την 
έκταση και τη συχνότητα των ανέμων και τις καιρικές συν¬ 
θήκες που επικρατούν στην περιοχή, αποφασίζουμε: 

Καθορίζουμε στο παραπάνω τοπογραφικό διάγραμμα: 

1. Την οριογραμμή του αιγιαλού με κόκκινη συνεχή πο¬ 
λυγωνική γραμμή, 1, 2, 3, 4.14, της οποίας οι κορυ¬ 

φές εξασφαλίζονται με συντεταγμένες του κρατικού τρι¬ 
γωνομετρικού δικτύου. 

2. Την οριογραμμή της παραλίας για την εξυπηρέτηση 

των σκοπών των άρθρων 6 και 7 του Α.Ν. 2344/40 με κί¬ 
τρινη συνεχή πολυγωνική γραμμή Γ, 2', 3', 4'.και 14', 

της οποίας οι πλευρές είναι παράλληλες της γραμμής αι- 
γιαλού σε απόσταση σταθερή 10.00 μ. 

3. Την οριογραμμή παλαιού αιγιαλού με μπλέ συνεχή 
πολυγωνική γραμμή 6,1, II, III, IV, V, VI, VII, 11, της οποίας 
οι κορυφές εξασφαλίζονται με συντεταγμένες του Κρατι¬ 
κού τριγωνομετρικού δικτύου. 

Η Επιτροπή 

Ο Πρόεδρος Τα μέλη 

ΧΑΡ. ΝΤΟΒΑΣ ΑΝΔΡΕΑΣ ΒΑΣΙΛΟΠΟΥΛΟΣ 

ΔΗΜΗΤΡΙΟΣ ΕΥΘΥΜΙΟΥ 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 21/7384 ( 2 ) 

Τροποποίηση ρυμοτομικού σχεδίου οικισμού Λόφου Ν. 

Πιερίας στο Ο.Τ. 64. 

Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων 
πόλεων και κωμών του Κράτους» όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής αποκε- 
ντρώσεως», όπως τροποποιήθηκαν και συμπληρώθηκαν 
με το Ν.Δ. 532/70. 

3. Τις διατάξεις του Α.Ν. 314/68, όπως τροποποιήθηκαν 
και συ μπλη ρώθηκαν με το Ν .Δ. 1018/71. 

4. Τις διατάξεις του με αριθ. 183/86 Π. Δ/γμα (ΦΕΚ70Α) . 

5. Τη με αριθ. 45/97 απόφαση του Κοινοτικού Συμβουλί¬ 
ου με την οποία γνωμοδοτεί για τροποποίηση του εγκε¬ 
κριμένου σχεδίου οικισμού Λόφου στο Ο.Τ. 64. 

6. Τη με αριθ. 88/97 απόφαση εμμονής του Κοινοτικού 
Συμβουλίου. 

7. 'Οτι υποβλήθηκαν ενστάσεις. 


8. Την 21/5563/97/23.6.98 εισήγηση της υπηρεσίας με 
το συνημμένο διάγραμμα. 

9. Του από 24.6.98 γνωμοδότηση του ΣΧΟΠ με την ο¬ 
ποία γνωμοδοτεί σύμφωνα με την εισήγηση της υπηρε¬ 
σίας, αποφασίζουμε: 

Εγκρίνουμετηντροποποίησητου ρυμοτομικού σχεδίου 
οικισμού Λόφου στο Ο.Τ. 64 σύμφωνα με τη γνωμοδότη¬ 
ση του ΣΧΟΠ Ν. Πιερίας και όπως αυτή φαίνεται στο συ¬ 
νημμένο διάγραμμα που συνοδεύει την παρούσα απόφα¬ 
ση. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού και του 
οικείου ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως και το συνημμένο διάγραμμα να αναρτηθεί 
μετά τη δημοσίευσή της στηνΔ/νση Πολεοδομίας και Π.Ε. 
για 15 ημέρες. 

Κατερίνη, 17 Σεπτεμβρίου 1998 

Ο Νομάρχης κ.α.α. 

Βοηθός Νομάρχης 
ΝΙΚΟΛΑΟΣ ΠΑΣΧΑΛΟΥΔΗΣ 

